钦定古今图书集成/明伦汇编/氏族典/第407卷 > 《廖用贤尚友录》 > 许绾
## 钦定古今图书集成/明伦汇编/氏族典/第407卷 > 《廖用贤尚友录》 > 许绾

按刘向《新序》：“魏王将起中天台，令曰：‘敢谏者死’。许绾
乃入曰：‘闻大王将起中天台，臣愿加一力’。王曰：‘若何’？”
曰：“臣闻天地相去万五千里，今王因而半之，当高七
千五百里之台，是其趾，须八千里，尽王之地，不足以
为台。王必起此台，先以兵伐诸侯，尽有其地犹不足，
又伐四夷，乃足以为台。度八千里之外，当定农亩之
地，足以奉王台用者，乃可以作。”魏王无辞以答，乃罢。